सहकारी खेती और सेवा सहकारिताएं: पिछली पांच-वर्षीय योजना अवधियों में, सहकारी खेती पर काफी बल दिया गया| यह समाजाजिक, सांस्कृतिक और नीतिगत दोनों प्रकार की बाधाओं के कारण सफल नहीं हो स्की| यह स्पष्ट है कि छोटे किसान परिवार सहयोग से लाभान्वित होंगे, यदि वे सहकारी सोसायटियों का निर्माण न भी भी करें| सहकारिताएं डेयरी उद्योग के मामले में सफल रही हैं| विपणन सहकारिताएं सामान्यतः सफल रही हैं क्योंकि सदस्यगण समझी-बुझी आत्म-रूचि के आधार पर सहयोग करती हैं| सेवा सहकारिताओं के अन्य रूप धीरे-धीरे उभर रहे हैं, किन्तु उनकी गति को तेज किये जाने की जरुरत है| उदाहरण के लिए, सिंचाई जल सहकारिताओं की गुंजाइश है जो सामुदायिक टयूबैलों और लिफ्ट सिंचाई का संचालन कर सकती हैं| छोटे और सीमांत किसानों के लिए सहकारी खेती उपयुक्त हो सकती है क्योंकि सहकारिताएं छोटे पैमाने पर विकेंद्रीकृत उत्पादन में सहायता प्रदान करने के लिए ट्रेक्टर व अन्य फार्म उपस्कर और साथ ही थ्रेशिंग व ड्राइंग मशीनें उपलब्ध करा सकती हैं| इससे उत्पादन की लागत में कमी आएगी और उत्पाद की कोटि में सुधार होगा तथा उससे आय में वृद्धि होगी छोटे किसानों को सहकारिताओं द्वारा प्रदत्त अनेक अवसरों से दूर रखने की बजाए, उपयुक्त सुधार लागू करने पर बल दिया जाना चाहिए जिससे सहकारिताएं छोटे किसानों के लिए अनुकूल औए सक्षम बन सकें|